Trupa Metallica a donat 250.000 de euro, pentru construirea primului spital oncologic pentru copii, proiectul „Dăruiește viața", coordonat de Oana Gheorghiu și Carmen Uscatu.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Metallica se alătură acestei mișcări.

„Suntem o comunitate uriașă și construim împreună un spital”, au scris rockerii.

Trupa a susţinut aseară un concert pe Arena Naţională. Legendara trupă a inclus în spectacol piesa "De vei pleca" a formației Iris.

Trupa Metallica a susținut un nou concert la București, miercuri, la Arena Naţională, în cadrul turneului „Worldwired”.

Legendara trupă s-a întors în faţa fanilor români în componența James Hetfield (voce), Lars Ulrich (tobe), Kirk Hammett (chitară) și Robert Trujillo (bas) într-un recital deschis de trupele Ghost şi Bokassa. Este a patra prezență a trupei Metallica în România după spectacolele susținute în 1999, pe stadionul Lia Manoliu, 2008, pe stadionul Cotroceni și în 2010, la Romexpo, în cadrul Sonisphere.

Primul Spital de Oncologie și Radioterapie Pediatrică din România va avea 9 niveluri, 6 etaje și 12.000 mp. Potrivit site-ului asociației, proiectul este finanțat exclusiv din donații de la persoane fizice și companii.

Editare Georgiana Marina